มันนี่ทูเดย์
ช่วยลูกค้าใต้
20 ม.ค. 2560

ช่วยลูกค้าใต้
นางนพวรรณ เจิมหรรษา รองกรรมการผู้จัดการธนาคารกสิกรไทย เปิดเผยว่า ธนาคารได้ออกมาตรการช่วยเหลือเพิ่มเติมให้ลูกค้าสินเชื่อเพื่อการพาณิชย์สินเชื่อบ้านกสิกรไทย และสินเชื่อเพื่อบริโภคอื่นๆ ใน 12 จังหวัดภาคใต้ที่ถูกน้ำท่วม เช่น การพักชำระเงินต้นสูงสุด 12 เดือนการปล่อยสินเชื่อใหม่เพื่อซ่อมแซมบ้าน เป็นต้น ลูกค้าติดต่อแจ้งความประสงค์ได้ที่ K-Contact Center 02-888-8888 ทุกวัน ตั้งแต่วันนี้ถึง 31 มี.ค.  2560
ลงทะเบียนคนจน
นายชาติชาย พยุหนาวีชัย ผู้อำนวยการธนาคารออมสิน เชื่อว่าจะมีประชาชนที่พลาดการลงทะเบียนรอบแรก สนใจเข้าลงทะเบียนรอบที่ 2 ในเดือน เม.ย.นี้ เป็นจำนวนมาก โดยคาดว่าจะมาลงทะเบียนผ่านธนาคารออมสินจำนวนกว่า 2 ล้านราย